पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना संक्रमित मरीजों को अच्छा इलाज देेने के लिए शहर की श्री गुरु ग्रंथ साहिब सोसायटी की ओर से सेक्टर-23 के बाल भवन में एक कोविड केयर सेंटर बनाया है। आज से शुरू किए गए इस सेंटर में कई संक्रमित मरीजों को भर्ती किया गया है।
सेंटर की व्यवस्था को देखने के लिए आज शहर प्रशासक के एडवाइजर मनोज परिदा ने यहां का दौरा किया और यहां मरीजों को दी जा रही सुविधाओं की जानकारी हासिल की। सेंटर का दौरा करने के बाद एडवाइजर ने सेंटर बनाने वाले एच.एस.सभरवाल के प्रयासों की तारीफ और कहा कि इस तरह से शहर की अन्य संस्था को भी आगे आकर संक्रमित मरीजों की सहायता की जानी चाहिए जिससे शहर के अस्पतालों पर दबाव कुछ कम हो सके।
एच.एस.सभ्रवाल ने एडवाइजर को बताया कि सेंटर में 40 बेड पर सीधा पाइप के माध्यम से ऑक्सीजन की सप्लाई दी गई है। इसके अलावा यहां आने वाले मरीजों के लिए पौष्टिक भोजन दिया जा रहा है। उन्होंने बताया कि सेंटर में हर समय डॉक्टर और नर्सिंग स्टाफ मरीजों की सहायता के लिए मौजूद रहता है। उन्होंने बताया कि पीपीई किट, मास्क, सैनिटाइजर और दस्ताने व आवश्यक दवाऐं मुफ्त में मुहैया करवाई गई है। उन्होंने बताया कि सेंटर में आने वाले मरीजों के लिए हर कमरे में टीवी और केबल कनेक्शन लगाए गए है। उन्होंने बताया कि वैंटिलेटर के साथ ऐंबुलेंस को सेंटर में लगाया गया है और मरीजों के लिए अच्छे बाथरुम बनाए गए है। शहर के प्रशासन की ओर से इस तरह के कोविड केयर सेंटर बनाने के लिए शहर की संस्थाओं और एसोसिएशन को अपील की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn